Temeljem članka 25. Statuta Lokalne akcijske grupe Vuka – Dunav (28. ožujka 2014. godine), Skupština Lokalne akcijske grupe Vuka – Dunav dana 17. veljače 2015. godine donosi

**Godišnji izvještaj o radu LAG-a Vuka – Dunav**

Ime i prezime odgovorne osobe: **Nataša Tramišak**

Izvješće LAG-a za godinu: **2014.**

Ukupan iznos tražene potpore za aktivnosti u Mjeri LEADER: **280.488,40 HRK**

Ukupan iznos isplaćene potpore za aktivnosti u Mjeri LEADER**: 267.778,52 HRK**

Ukupan broj aktivnosti LAG iz Podmjere 1 u Mjeri LEADER: **33**

Ukupan broj projekta za koje je LAG izdao pismo preporuke: **10**

**Izvješće priredio/la:                 Izvješće odobrila Predsjednica LAG-a Vuka - Dunav**Iva Tokić                       Nataša Tramišak, mag. iur.

Opis aktivnosti LAG-a iz Podmjere I\*

|  |  |
| --- | --- |
| VRSTA AKTIVNOSTI | OPIS AKTIVNOSTI (cilj, mjesto održavanja, korisnici, broj sudionika, trajanje) |
| Izrada studija za područje LAG-a | **1. Studija izvedivosti s analizom troškova i koristi – Umrežavanje lokalnih potpornih institucija Antunovca i Valpova za razvoj poduzetništva**  U razdoblju od 30.01. do 15.02.2014. godine, LAG Vuka – Dunav, pod vodstvom Nataše Tramišak, mag.iur. u suradnji s LAG-om Karašica, odradio je značajnu ulogu u izradi Studije izvedivosti s analizom troškova i koristi za umrežavanje lokalnih potpornih institucija Antunovca i Valpova za razvoj poduzetništva (u daljnjem tekstu Studija). Studiju za područje LAG-a izradila je tvrtka KTM eksperti za savjetovanje, vještačenje i edukacije, iz Osijeka. Tijekom izrade Studije održano je nekoliko sastanaka na kojima je dogovorena dinamika izrade, provedena analiza socio-ekonomskog okruženja, uključujući teritorijalni i demografski aspekt, socio-kulturalno nasljeđe, ekonomski aspekt i dr. Izrađene su također analiza izvedivosti i opcija, financijska analiza, ekonomska analiza te procjena rizika. Dogovorena je i razina detalja koju pokriva dio 2. studije, a predstavnici LAG-ova dostavili su sve potrebne podatke. Do 15. 02. 2014. godine proširena je razina detalja u dijelu 2. studije (socio-ekonomski okvir) te su u potpunosti dovršeni svi ostali dijelovi Studije. Izrada Studije iznosila je 14.950,00 kn.  **2. Izrada izmjena i dopuna lokalne razvojne strategije LAG-a Vuka - Dunav za razdoblje 2013. - 2014.**  Dana 01. travnja 2014. godine u Općini Čepin organizirana je prva radionica za Izmjene i dopune „Strategije razvitka 2013 – 2014“ na kojemu su sudjelovali Nataša Tramišak, mag. iur., Predsjednica LAG-a Vuka – Dunav, Iva Tokić, tajnica LAG-a, prof. dr. sc. Đula Borozan s Ekonomskog fakulteta u Osijeku, zamjenik načelnika Općine Čepin Ivan Žeravica Nakon izlaganja prof.dr.sc Đule Borozan o metodologiji izmjene i dopune Lokalne razvojne strategije LAG-a, a sukladno čl. 5. Pravilnika o provedbi Mjere 202 – „Priprema i provedba lokalnih strategija ruralnog razvoja“ unutar IPARD Programa i Ugovora o dodjeli sredstava iz IPARD programa za sufinanciranje LAG-ova, osnovala se radna skupina za rad sa ciljanim skupinama, aktivno uključivanje različitih interesnih skupina (socio-ekonomski ugroženih, žena, mladih, starijih...) u izradu Izmjena i dopuna Strategije i operativno prikupljanje projektnih ideja i vizija razvoja, primjenom načela „bottom up“, na području Općine Čepin. Definirane su ciljane skupine, koje su iskazivanjem svojih stavova, potreba i vizija razvoja (gospodarskog, socijalnog, društvenog, ruralnog...) doprinijele izradi Strategije. Ciljane skupine činili su:mladi - do 29 godina (srednjoškolci, studenti, nezaposleni), žene - svih dobnih skupina, osobe s posebnim potrebama i socio-ekonomski ugrožene**,** starije stanovništvo (stariji od 50 god. i umirovljenici),gospodarstvenici i OPG-ovi testanovništvo od 29 – 50 godina.Ekonomski fakultet dostavio je Upitnik za prikupljanje relevantnih podataka, kako bi se olakšao rad radnoj skupini i omogućilo lakše artikuliranje stavova, mišljenja i prijedloga ispitanika.Važno je napomenuti kako je bilo potrebno izmijeniti grafički prikaz područja LAG-a Vuka – Dunav (1:100 000), što je također detaljno odradio Ekonomski fakultet u Osijeku. Izmjena i dopuna Strategije završena je u travnju 2014. godine. Izrada Izmjena i dopuna Strategije LAG-a 2014 – 2020 iznosila je 28.500,00 kn. |
| Usavršavanje i obrazovanje zaposlenika, volontera i članova LAG-a | **3. Oraganizacija radionice/edukacije „Upravljanje projektnim ciklusom“**  Dana 09. travnja 2014. godine započela je edukacija na temu „Razvoj zajednice i korištenje EU fondova u sklopu radionice „Upravljanje projektnim ciklusom“. Radionica je održana u organizaciji LAG Vuka – Dunav, provedena je od strane Volonterskog centara Osijek, a bila je namijenjena članovima i volonterima s područja LAG-a Vuka - Dunav. U radionici je sudljelovalo ukupno 8 mladih osoba, od kojih su volonteri LAG-a Anđela Bezjak, Martina Ivančević, Marijana Sertić, Ivana Blažević, Mihaela Mak te Marijana Bičvić, Predsjednik Upravnog odbora LAG-a Marjan Tomas i zaposlenica LAG-a Iva Tokić.  Cilj radionice bio je unaprijeđenje kompetencija mladih u svrhu uključivanja u rad zajednice i doprinosa njezinu razvoju**.** Kroz radionicuje mladima osigurano razumijevanje koncepta civilnog društva i razvoja lokalne zajednice u modernom demokratskom društvu**.** Tijekom cijelog treninga primijenjene su interaktivne metode rada u svrhu poticanja ravnopravnog sudjelovanja svih sudionika u procesu te razmijene iskustava, ideja i znanja kao osnove za dalji razvoj ili usvajanje novih kompetencija. Metode i tehnike rada bile su: prezentacija, rad na slučaju, rad u malim grupama, diskusija, analiza vježbi i povratna informacija na ostvarene rezultate u procesu učenja. Edukacija je trajala 40 sati, organizirano kroz 3 tjedna, od 09. do 24. travnja 2014. godine na području Općine Antunovac i Općine Vladislavci. Trošak održavanja radionice iznosio je 11.000,00 kn.  **4. Edukacija o LEADER pristupu i Programu ruralnog razvoja 2014. – 2020.**  LAG Vuka – Dunav dana 28. 03. 2014. godine održao je radionicu za Upravni odbor i svoje članove, na temu „LEADER pristup i Program ruralnog razvoja 2014 – 2020“. Cilj je bio upoznati sve aktivne dionike ruralnog razvoja na području LAG-a Vuka – Dunav s radom i aktivnostima LAG-a, kao i projektima koji se planiraju provoditi u okviru Mjere 202 IPARD Programa. Predsjednica i voditeljica LAG-a Vuka – Dunav, Nataša Tramišak, mag. iur. najavila je nove mogućnosti za jednice lokalne samouprave, zadruge, OPG-ove i organizacije civilnog društva u okviru Programa ruralnog razvoja 2014 – 2020. Radionica je uspješno održana za 21 sudionika, tj. predstavnike i opunomoćenike članova LAG-a iz civilnog, gospodarskog i javnog sektora. U sklopu radionice organizirana je i usluga cateringa za prisutne članove (Nova Furca d.o.o.). Troškovi cateringa iznosili su 1.330,00 kn.  **5. Informiranje zaposlennika (ureda) LAG-a**  Dana 31. siječnja 2014. godine, LAG Vuka - Dunav donosi Odluku o uplati računa broj 1666/POSL1/1 za godišnju pretplatu na časopis „Udruga.hr“, Centra za management i savjetovanje d.o.o., u iznosu od 261,06 kuna, bez PDV-a.  **6**. **Radionica u Općini** **Čepin – „LEADER i revitalizacija zaštićenih kulturnih dobara u porječju rijeke Vuke – Utvrda Kolođvar“**  Dana 27. 06. 2014. godine LAG Vuka – Dunav organizirao je predavanje u Općini Čepin. Teme predavanja bile su LAG Vuka – Dunav, LEADER pristup te mogućnosti valorizacije povijesne baštine utvrde Kolođvar kroz Program ruralnog razvoja 2014 – 2020. Utvrda, koja je 1962. godine evidentirana kao kulturno dobro RH, smještena je na granici Općine Antunovac i Općine Čepin, stoga se i sam LAG Vuka – Dunav angažirao oko promocije lokaliteta Utvrde Kolođvar te organizirao predavanje na području ovih dviju Općina kako bi se povećao broj sudionika. U razvoju su već i projekti suradnje navedenih Općina oko rekonstrucije Utvrde te revitalizacije cijelog područja. Osim promociji utvrde, doprinijelo i promociji LAG-a, LEADER-a i IPARD Programa. Predavanje u povijesnom lokalitetu ordžao je prof. Zdenko Samaržija, a predavanje o LAG-u, LEADER-u i IPARD Programu, Predsjednica LAG-a, Nataša Tramišak, mag. iur. Radionici je nazočilo ukupno 14 sudionika. Svi su sudionici po završetku predavanja počašćeni cateringom (Nova Furca d.o.o.), čiji su troškovi iznosili 791,73 kn.  **7. Članstvo u HMRR**  LAG Vuka – Dunav, član je Hrvatske mreže za ruralni razvoj od 18. 04. 2012. godine te je dosada podmirio sve svoje obaveze uplate članarine prema HMRR-u. Članarina za 2013. godinu uplaćena je dana 31. 01. 2013., a članarina za 2014. godinu 28.05.2014Sve su članarine iznosile 400,00 kuna.  **8. Članstvo u LMH**  Dana 14. 07. 2014. LAG Vuka – Dunav donio je Odluku o učlanjenju u LEADER Mrežu Hrvatske te prihvatio sva prava i obveze koje proizlaze redom od strane LMH. Članarinu u iznosu od 500,00 kuna uplatio je na dan 17. 07. 2014. godine.  **9. Priručnik: Zakon o radu**  LAG Vuka – Dunav donio je Odluku o prihvatu predračuna broj 01 1490 - 1556398 tvrtke TEB Poslovno savjetovanje d.o.o. za uslugu prodaje Priručnika: Zakon o radu, u iznosu od 532,81 kuna, bez PDV-a. Navedeni Priručnik koristi se za potebe poslovanja LAG-a Vuka – Dunav.  **10. Edukacija za poljoprivrednike, gospoda-rstvenike i zadrugare**  Dana 27. studenoga 2014. godine, LAG Vuka – Dunav donio je Odluku o prihvatu ponude tvrtke Agrivi d.o.o iz Kutine, za provedbu edukacije/radionice namijenjene poljoprivrednicima, gospodarstvenicima i zadrugarima s područja LAG-a Vuka – Dunav. Teme radionice su: „Inteligentno pravljanje poljopri-vrednom proizvodnjom“ te „Najava programa ruralnog razvoja 2014-2020, s osvrtom na Mjere namijenjene OPG-ovima, obrtima i ostalim poljoprivrednim proizvođačima. Svim sudionicima LAG je osigurao besplatno korištenje Agrivi aplikacije za olakšano upravljanje poljoprivrednom proizvodnjom u trajanju od 6 mjeseci. Edukacija se održava u obliku dvodnevnih radionica na području Općina uključenih u s satav LAG-a. Do sada su održana predavanja na području Općine Antunovac i Čepin, a uskoro i u Općini Vladislavci i Vuka. U planu je također provedba edukacija u Općinama Ernestinovo, Erdut i Šodolovci, do početka veljače 2015. godine. Edukaciju je za sada prošlo oko 20 polaznika, a troškovi edukacije iznose 480,00 kn po polazniku. |
| Animacija, izrada promidžbenih materijala i organizacija promidžbenih događaja za članove i stanovnike LAG-a | **11. Izrada promidžbenih materijala, info ploče, ploče s logotipom i X-screena**  LAG Vuka – Dunav angažirao je tvrtku Čarobni tim d.o.o. iz Osijeka za izradu promotivnih materijala, odnosno jedne info ploče, dvije ploče s logotipom LAG-a i X-screen-a (samostojeći baner) s logototipom LAG-a i oznakom IPARD Programa. Za tu svrhu Odlukama LAG-a prihvaćene su ponuda broj 69/104 u iznosu od 900,00 kuna, bez PDV-a te ponuda broj 122/2014 u iznosu od 450,00 kuna, također bez PDV-a.  **12. Održana radionica LEADER i Poduzetnički impuls 2014. u Tenji**  LAG Vuka – Dunav održao je radionicu za stanovnike i predstavnike sva tri sektora sa svojega područja, dana 24. travnja 2014. godine u Hrvatskom domu Tenja u Tenji, kako bi ih upoznao sa stanjem provedbe LEADER pristupa u Republici Hrvatskoj, te planovima za provedbu Programa ruralnog razvoja 2014. – 2020. i Poduzetničkim impulsom 2014. Predsjednica LAG-a Vuka – Dunav detaljno je predstavila stanje provedbe LEADER pristupa u Republici Hrvatskoj, rad LAG-a Vuka-Dunav, te novosti vezane za najavu Programa Ruralnog razvoja Republike Hrvatske 2014. – 2020. Poduzetnički impuls predstavio je g. Slavko Tušek, iz Regionalne razvojne agencije Slavonije i Baranje.  **13. Promidžbeni događaj za članove i stanovnike LAG-a, „Antunovački dani“**  Dana 06. i 07. lipnja 2014. godine LAG Vuka – Dunav organizirao je dva predavanja namijenjena članovima LAG-a, mještanima Općine Antunovac, posjetiteljima i gostujućim LAG-ovima, u sklopu kulturne manifestacije „15. Antunovački dani“.Predavanje na temu „LEADER i revitalizacija zaštićenih kulturnih dobara u porječju rijeke Vuke – Utvrda Kolođvar“, održano je dana 06. lipnja 2014. godine, u Hrvatskom domu u Ivanovcu s početkom u 18.00 sati. Predavanja su održali Predsjednica LAG-a, Nataša Tramišak, mag. iur. te slavonski povijesničar i publicist, gospodin Zdenko Samaržija. Dana 07. lipnja 2014. godine, u Hrvatskom domu u Antunovcu održana su predavanja u suradnji LAG-a Vuka – Dunav i udruge Srce Slavonije i Baranje, s početkom u 10.30 sati, namijenjena prvenstveno poljoprivrednim poizvođačima, ali i svim ostalim zainteresiranim sudionicima. Predavanje se sastojalo iz dva dijela; u prvome su dijelu obuhvaćene teme „LEADER i Program ruralnog razvoja“, koju je izložila Predsjednica LAG-a Vuka – Dunav, Nataša Tramišak, te „Zajednička poljoprivredna politika EU“, prezentirana od strane Predsjednice udruge Srce Slavonije i Baranje, Ivane Plašćak. U drugome dijelu predavanja, doc.dr.sc. Ivan Plašćak upoznao je sve prisutne sa zanimljivostima, mogućnostima i problemima prvenstveno ekološke, a zatim i integrirane poljoprivredne proizvodnje u Republici Hrvatskoj. Tijekom oba dana predavanje je posjetilo 50ak osoba, a za sve prisutne bilo je osigurano osvježenje i hrana. Za obavljanje niza usluga vezano uz identitet i promociju LAG-a na kulturnoj manifestaciji „Antunovački dani“, LAG je angažirao tvrtku Čarobni tim d.o.o. Usluge su obavljane u periodu od 12.05. do 06.06.2014. godine, a obuhvaćale su grafičko oblikovanje i grafičku pripremu, na temelju koje su izrađeni promotivni materijali te plakati s istaknutim logotippom LAG-a i IPARD Programa. LAG je sudjelovanjem i sufinanciranjem dijela promidžbenih troškova uspješno odradio svoju promociju na području Općine Antunovac (3.703 stanovnika), ali i šire, budući da je manifestaciju posjetilo 200-tinjak gostiju. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 15.929,10 kn.  **14. Promidžbeni događaj za članove i stanovnike LAG-a, „Ivanjsko sijelo“**  Dana 12. lipnja 2014. godine LAG Vuka – Dunav organizirao je predavanje namijenjeno članovima LAG-a, mještanima Općine Vladislavci i poljoprivrednim proizvođačima s područja LAG-a, u sklopu kulturne manifestacije „9. Ivanjsko sijelo“.  U prostorijama Općine Vladislavci održana su predavanja u suradnji LAG-a Vuka – Dunav i udruge Srce Slavonije i Baranje, s početkom u 18.00 sati. Predavanje se sastojalo iz dva dijela; u prvome su dijelu obuhvaćene teme „LEADER i Program ruralnog razvoja“, koju je izložila Predsjednica LAG-a Vuka – Dunav, Nataša Tramišak, te „Zajednička poljoprivredna politika EU“, prezentirana od strane Predsjednice udruge Srce Slavonije i Baranje, Ivane Plašćak.U drugome je dijelu predavanja, doc.dr.sc. Ivan Plašćak upoznao sve prisutne sa zanimljivostima, mogućnostima i problemima prvenstveno ekološke, a zatim i integrirane poljoprivredne proizvodnje u Republici Hrvatskoj. Osvježenje sudionika vodom i pićima tijekom predavanja financirano je od strane LAG, a roba je kupljenja u Metro CC d.o.o. Hrvatska. Na predavanjima je bilo prisutno ukupno 14 osoba. Za obavljanje niza usluga vezano uz identitet i promociju LAG-a na kulturnoj manifestaciji „Ivanjsko sijelo“, LAG je angažirao tvrtku Lidos j.d.o.o. iz Osijeka. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 7.328,82 kn.  **15. Promidžbeni događaj za članove i stanovnike LAG-a, „Povratak vitezova na Utvrdu Korođvar“**  Dana 19. rujna 2014. godine, LAG Vuka – Dunav organizirao je manifestaciju pod nazivom „Povratak vitezova na Utvrdu Kolođvar“ u svrhu vlastite promocije, promocije LEADER pristupa, povijesnog lokaliteta, kulturnog dobra RH i održavanja programa srednjovijekovnog sajma. Cijeli projekt podržan je i sredstvima Zaklade za razvoj lokalne zajednice Slagalica u iznosu od 13.000,00 kuna, koja su utrošena na dolazak vitezova i postavljanje viteškog tabora. Uz povijesne podatke o Utvrdi, sredstvima IPARD Programa kroz Mjeru LEADER promovirao se i Program ruralnog razvoja 2014 – 2020, na panoima postavljenima unutar same Utvrde. LAG Vuka – Dunav angažirao se u promociju ovog lokaliteta koji predstavlja potencijal za bazu razvoja ruralnog turizma, a tomu je doprinio i prof. Zdenko Samaržija, vanjski stručni suradnik konzervatorskog odjela na povijesnim istraživanjima. Za obavljanje niza usluga vezano uz identitet i promociju LAG-a naovoj kulturnoj manifestaciji, LAG je angažirao tvrtku Čarobni tim d.o.o., koja je za ovu priliku izradila letke, plakate i panoe. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 7.030,00 kn.  **16. Promidžbeni događaj za članove i stanovnike LAG-a, „41. Kiparska kolonija Ernestinovo“**  LAG Vuka – Dunav dana 08. kolovoza 2014. godine, u prostorijama Općine Ernestinovo“ održao je predavanje na temu „Mogućnosti ruralnog turizma i Najava Programa ruralnog razvoja 2014 – 2020“. Predavanje su održale Nataša Tramišak, mag. iur., Predsjednica LAG-a Vuka – Dunav i gospođa Bojana Orsić, direktorica Poduzetničko – razvojnog centra Općine Erdut. Na predavanje je bilo prisutno 15ak osoba, za koje je po završetku predavanja organiziran catering (Nova Furca d.o.o.). Osim navedenog predavanja, LAG je manifestaciji doprinio i u dijelu troškova promotivnih materijala te na taj način također prmovirao sebe i LEADER pristup na području cijele Općine Ernestinovo, ali i šire. Za usluge tiska promotivnih materijala (majice, leci, plakati) i ovoga je puta bio zadužen Čarobni tim d.o.o. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 10.289,42 kn.  **17. Promidžbeni događaj za članove i stanovnike LAG-a, „Slavonijo u jesen si zlatna“**  05. rujna 2014. godine, LAG Vuka – Dunav organizirao je predavanje pod nazivom „Najava Programa ruralnog razvoja 2014 – 2020“, u sklopu kulturne manifestacije „Slavonijo u jesen si zlatna“. Program je predstavila Predsjednica LAG-a Vuka – Dunav, Nataša Tramišak, mag. iur. Predavanje je održano u Hrvatskom domu, Tenja, a nazočilo mu je 27 osoba. LAG je sudjelovanjem u organizaciji ove manifestacije i sufinanciranjem dijelova promidžbenih troškova uspješno odradio vlastitu promociju, ali i promociju LEADER pristupa i IPARD Programa na području Mjesnog odbora Tenja, koje broji oko 8.000 stanovnika. Za izradu promotivih materijala (majice, leci, plakati) i ovoga je puta bio zadužen Čarobni tim d.o.o. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 13.340,00 kn.  **18. Promidžbeni događaj za članove i stanovnike LAG-a, „Wine and Bike tour Erdut“**  Dana 04. rujna 2014. godine, u prostorijama Kulturnog i znanastvenog centra Milutin Milanković Dalj, održana je radionica na temu: „Razvoj vinskog i ruralnog turizma uz LEADER pristup kroz potporu Programa ruralnog razvoja 2014. – 2020., u suradnji LAG-a Vuka – Dunav i Poduzetičko - razvojnog centra Općine Erudt. Spometnuta radionica održana je u sklopu manifestacije „Wine and bike tour Erdut“.  Najavu Programa ruralnog razvoja 2014. – 2020. iznijela je predsjednica LAG-a Vuka – Dunav, Nataša Tramišak, mag. iur te ujedno predstavila i pojasnila ulogu LAG-a Vuka – Dunav i LEADER pristupa u njegovoj provedbi, kao i mogućnosti koje navedeni Program nudi organizacijama iz područja javnog, civilnog i gospodarskog sektora. Direktorica Poduzetničko-razvojnog centra Općine Erdut (PORC), Bojana Orsić, govorila je o razvoju vinskog i ruralnog turizma na području općine Erdut te navela nekoliko provedenih, ali i planiranih projekata, vezanih za vinski turizam i vinsku cestu erdutskog vinogorja. Predavanje je posjetilo 15 osoba, a uslugu cateringa odradila je tvrtka Nova Furca d.o.o iz Osijeka. LAG Vuka – Dunav je sudjelovanjem u organizaciji manifestacije i dijelu troškova promotivnih materijala uspješno promovirao LAG na području Općine Ernestinovo, koja ima nešto manje od 2.200 stanovnika. Za izradu promotivnih materijala (leci, plakati), uslugu fotografiranja te izradu vizualnog identiteta i grafičke pripreme bila je zadužena tvrtka Modra nit d.o.o. iz Osijeka. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 7.582,23 kn.  **19. Promidžbeni događaj za članove i stanovnike LAG-a, „Čepinski suncokreti“**  26. rujna 2014. godine, LAG Vuka – Dunav organizirao je predavanje na temu „LEADER Mjera i Najava Programa ruralnog razvoja 2014 – 2020“ u prostorijama Općine Čepin, u sklopu kulturne manifestacije „Čepinski suncokreti“. Predavanje je održala Predsjednica LAG-a, Nataša Tramišak, mag. iur., a njemu je nazočilo oko 11 osoba. Dana 28. rujna 2014. godine na čepinskome hipodromu po prvi je puta održan „Čepinski maraton“, također u sklopu manifestacije „Čepinski suncokreti“. LAG je sudjelovanjem u organizaciji ove manifestacije i sufinanciranjem dijela promidžbenih troškova uspješno odradio vlastitu promociju na području cijele Općine Čepin koja ima oko 11.500 stanovnika. Treba spomenuti kako je LAG također financirao majice KUD-a „I.K. Adamović iz Čepina“ (jedan od glavnih organizator manifestacije), koji je na svom gostovanju u Poljskoj uspješno promovirao LAG i LEADER Program u inzemstvu. Za izradu promotivnih materijala (majice, plakati, leci) bio je zadužen Čarobni tim d.o.o. iz Osijeka. Ukupni troškovi kojima je LAG sufinancirao aktivnosti tijekom ove promidžbene manifestacije iznosili su 10.860,00 kn. |
| Sudjelovanje zaposlenika, volontera i članova LAG-a na seminarima, radionicama, sastancima i studijskim putovanjima (uključujući događaje u organizaciji nacionalne mreže za ruralni razvoj i Europske mreže za ruralni razvoj), | **20. Sudjelovanje na radionici za ugovorene/odabrane LAG-ove „Kontrola na terenu unutar Mjere 202 IPARD Programa“ u Splitu**  LAG Vuka – Dunav odazvao se pozivu za sudjelovanje u radionicama provedenim u okviru seminara Ministarstva poljoprivrede za odabrane LAG-ove „Kontrola na terenu unutar Mjere 202 IPARD Programa“, koji je održan u Splitu od 06. do 07. ožujka 2014. godine. Prvi dan predstavljene su novosti u „Nacrtu Programa ruralnog razvoja 2014 – 2020 za RH“ i „Provedba Mjere 202 (LEADER) unutar IPARD Programa“. Izlaganje je održano u hotelu Radisson Blu Resort u Splitu. Drugi je dan održano predstavljanje aktivnosti i rada LAG-a „Adrion“, odobrenih IPARD Projekata s njegova područja te terenski obilazak LAG-a Adrion u Makarskoj. Ispred LAG-a Vuka – Dunav, radionicama su nazočile Predsjednica LAG-a Nataša Tramišak, mag. iur. i zaposlenica Iva Tokić, kojima su isplaćene dnevnice za 2,5 dana u iznosu od 170 kn. U Split su doputovale dana 05. ožujka 2014. godine, a povratak u Antunovac bio je 07. ožujka 2014. iz Makarske. Za ovo službeno putovanje korišteno je privatno vozilo Predsjednice LAG-a Vuka – Dunav. Za vrijeme trajanja seminara predstavnice LAG-a Vuka – Dunav boravile su u hotelu Radisson Blu Resort, a trškovi smještaja iznosili su 1.660,53 kn. Radionicama je nazočilo nešto manje od 80 osoba.  **21. Sudjelovanje na radionici Program ruralnog razvoja 2104 – 2020, Beli Manastir**  LAG Vuka – Dunav sudjelovao je u dvodnevnoj radionici za LAG-ove Osječko – baranjske županije, koja 14. i 15. ožujka 2014. godine održana u Baranji (Beli Manastir, Belje d.d.). Cilj radionice bio je upoznati članove LAG-ove na području Osječko – baranjske županije sa stanjem provedbe LEADER pristupa u Republici Hrvatskoj i planovima za provedbu Programa ruralnog razvoja 2014 – 2020 i LEADER pristupa u razdoblju 2014 – 2020 te razmijeniti iskustva u primjeni obnovljivih izvora energije u poljoprivredi. Prvi je dan održano kratko predstavljanje LAG-Baranja, LAG-a Karašice te LAG-a Vuka – Dunav, nakon čega su predstavnici Ministarstva poljoprivrede održali predavanja na teme: „Stanje provedbe LEADER pristupa u RH i LEADER mjera u Programu ruralnog razvoja RH 2014 – 20120“, „Program ruralnog razvoja RH 2014 – 2020“ i „Provedba IPARD programa i najava natječaja za Mjeru 101 i 103 za 2014. godinu“. Po završetku predavanja uslijedila je kratka rasprava i zaključak prvoga dana radionice. Idućega dana provedena je terenska radionica na temu „Primjena obnovljivih izvora energije u poljoprivredi“. Sudionicima radionice bio je omogućen obilazak Belje d.d. pogona bioplinskog postrojenja na Farmi Mitrovac, nedaleko grada Beli Manastir. Nakon obilaska postrojenja uslijedila je razmijena iskustava poduzetnika na projektima primjene obnovljivih izvora energije u poljoprivredi. Radionici su nazočili i predstavnici Zagrebačke banke, koji su iznijeli informacije o mogućnostima predfinanciranja projekata za obnovljive izvore energije, s posebnim osvrtom na primjenu obnovljivih izvora energije u poljoprivredi.  **22. Sudjelovanje na promidžbenom događaju „21. Osječki proljetni sajam“**  LAG Vuka – Dunav sudjelovao je na 21. Osječkom proljetnom sajmu – sajmu poljoprivrede i prehrane, koji je održan na sajamskom prostoru Pampas u Osijeku od 07. do 09. ožujka 2014. godine. Posjetitelji su imali mogućnost razmotiti ponudu sajma tijekom sva tri dana, u vremenu od 10.00 do 19.00 sati. LAG je uz IPARD Program i LEADER pristup također uspješno predstavio pet izlagača sa svojega područja, koji su ujedno i njegovi članovi, a to su: OPG Vujica Jelena i Boje Snova d.o.o. iz Antunovca, BZ „Medena kuća“ i Eko-Jazo d.o.o. iz Ivanovca te Eko gospodarstvo Mihaljević Mladen iz Dalja. Troškove kotizacije iznosili su 7.520,00 kn.  **23. Sudjelovanje na promidžbenom događaju „11. SALORI – sajam lova, ribolova i turizma“**  U periodu od 11. – 13- travnja 2014. godine, LAG Vuka – Dunav nazočio je 11. SALORI – sajmu lova, ribolova i turizma, koji je održan na sajamskom prostoru Pampas u Osijeku. LAG je na sajmu uspješno promovirao IPARD Program, LEADER pristup, područje LAG-a te te tri izlagača, koji su ujedno i članovi LAG-a. Svoje proizvode na sajmu ponudili su: Boje Snova d.o.o. i Domaća radinost Davor Hržica iz Antunovca te MVM Export – Import d.o.o. iz Tenje kod Osijeka. Troškovi kotizacije iznosili su 5.410,00 kn.  **24. Sudjelovanje na sajamu Slavin i međunarodnom forumu LAG-ova u Orahovici**  Dana 02. svibnja 2014. godine, predstavnice LAG-a Vuka – Dunav, Predsjednica Nataša Tramišak, mag. iur. i tajnica LAG-a Iva Tokić, sudjelovale su na međunarodnom forumu LAG-ova u Gradu Orahovici i posjetile međunarodni sajam Slavin, održan u organizaciji Grada Orahovice i LAG-a Papuk. Na putovanje u Orahovicu krenulo se iz Antunovca, sukladno putnim nalozima, privatnim automobilom Predsjednice LAG-a. Na međunarodnom forumu LAG-ova, zajedno s predstavnicima ostalih LAG-ova iz Hrvatske i predstavnicima LAG-ova iz Mađarske, raspravljalo se o temi ruralnog razvoja u susjednim državama, primjeru dobre prakse iz Mađarske te mogućnostima i potencijalima koje nudi LEADER pristup Europske unije. Predstavnici Ministarstva poljoprivrede prezentirali su nove informacije svim okupljenim LAG-ovima, vezane uz novi Program ruralnog razvoja 2014 – 2020. Sudjelovanjem na ovome Forumu doprinijelo se promociji LAG-a Vuka – Dunav i LEADER Pristupa, odnosno IPARD Programa. Forumu je nazočilo 36 osoba. Budući da od strane organizatora nije osiguran ručak sudionicima, predstavnicama LAG-a Vuka – Dunav isplaćene su dnevnice u punom iznosu.  **25. Sudjelovanje na radionici i Skupštini LEADER Mreže Hrvatske u Krašogradu**  LAG Vuka – Dunav, dana 16. lipnja 2014. godine sudjelovao je na Skupštini LEADER Mreže Hrvatske (LMH), održanoj u Eko parku Krašograd (Pisarovina). LAG su predstavljale Predsjenica LAG-a Nataša Tramišak, mag. iur. te zaposlenica Iva Tokić. Na Skupštini LMH potvrđeno je članstvo LAG-a Vuka – Dunav, zajedno sa još 20 ak drugih LAG-ova, inicijativa i drugih organizacija značajnih za ruralni razvoj Hrvatske. Također, LAG Vuka – Dunav izabran je za člana Upravnog odbora LMH. Putovanje na Skupštinu započelo je u 10.10 sati iz Antunovca, privatnim automobilom Predsjednice LAG-a. Kako zbog obaveza u LAG-u predstavnice nisu bile u mogućnosti sudjelovati na radionici dana 17. i 18. lipnja 2014. godine, povratak je uslijedio odmah po završetku 1. dana radionice. Predstavnicama LAG-a Vuka – Dunav isplaćen je pun iznos dnevnice za dan 16. lipnja 2014. godine.  **26. Sudjelovanje na radionici i Skupštini Hrvatske mreže za ruralni razvoj u Lonjskom polju**  Predstavnik LAG-a Vuka – Dunav, Marjan Tomas, Predsjednik Upravog odbora, sudjelovao je na radionicama i Skupštini Hrvatske mreže za ruralni razvoj (HMRR) i popratnim radionicama od 29. do 30. svibnja 2014. godine. Putovanja je započelo iz mjesta prebivališta g. Tomasa, Općine Vladislavci, njegovim privatnim automobilom, nastavilo se autoputom do Siska te dalje prema Lonjskom polju, gdje se održavala radionica i Skupština HMRR-a. Dana 29. svibnja 2014. godine, predstavnik LAG-a sudjelovao je na radionici „Teritorijalna i demografska obilježja u novoj definiciji lokalne kacijske grupe prema prijedlogu Programa rurlnog razvoja 2014 – 2020 te dana 30. svibnja na radionicama „Trenutak s medijima“ i „Uloga lokalne zajednice u zaštiti prirodnog okoliša“. Radionicama je nazočilo oko 25 osoba po danu. Budući da je posljednji dan organiziran obilazak ornitološkog rezervata Krapje đol, g. Tomas proširio je plan obilaska područja. Svojom prisutnošću i angažmanom, g. Tomas doprinio je promociji LAG-a Vuka – Dunav i LEADER pristupa, odnosno IPARD Programa. Troškove smještaja i kotizacije podmirio je LAG u iznosu od 800,00 kn, a g. Tomasu isplaćena je 1,5 dnevnica.  **27. Sudjelovanje na radionici Financijsko planiranje i poslovanje LAG-ove u Ravnoj Gori**  Na radionici LEADER Mreže Hrvatske u partnerstvu s Nacionalnom zakladom za razvoj civilnog društva i Ministarstvom poljoprivrede, Nataša Tramišak, mag. iur, sudjelovala je kao predstavnica LAG-a Vuka – Dunav. Radionica na temu „Financijsko planiranje i poslovanje LAG-ova“ održavala se od 17. – 19. srpnja 214. godine u Ravnoj Gori, tj. na području LAG-a Gorski kotar. Predstavnici LAG-ova iz cijele Hrvatske educirani su po pitanju neprofitnog računovodstva, administrativnog i financijskog vođenja udruga te pripremama zahtjeva za isplatu prema Ageniciji za plaćanja u poljoprivredi, ribarstvu i ruralnom razvoju. Među najvažnijim temama radnog sastanka bila je i rasprava o nacrtu Pravilnika za Mjeru 19. LEADER iz Programa ruralnog razvoja 2014 – 2020. Predsjednica LAG-a na putovanje je krenula sukladno putnom nalogu, privatnim automobilom. Radionici je nazočilo 39 osoba. Troškove kotizacije i smještaja snosio je LAG Vuka – Dunav u iznosu od 516,00 kn, a Predsjednici su izplaćene 2,5 dnevnice.  **28. Sudjelovanje na promidžbenom događaju LAG Summer festival u Bioradu na Moru**  U periodu od 04. do 06. srpnja 2014. godine, LAG Vuka – Dunav sudjelovao je na međunarodnom okupljanju LAG-ova u Hrvatskoj, LAG Summer festivalu u Biogradu na Moru, koje već 2. godinu za redom organizira LAG Laura. Festival je posjetilo ukupno 13 osoba u organizaciji LAG-a Vuka – Dunav, uključujući članove, zaposlenike i volontere LAG-a. Putovanje je započelo 04. srpnja 2014. godine u 00.00 sati, ispred zgrade Općine Antunovac (B. Radića 4, 31216 Antunovac). Prijevoz je, u organizaciji LAG-a Vuka – Dunav, osigurala Turistička agencija Panturist. Predstavnici LAG-a na festivalu su sudjelovali u mnogim aktivnostima unaprijed definiranima Programom festivala, te ujedno svojom prisutnošću i angažmanom doprinijeli promociji LAG-a Vuka – Dunav i LEADER Pristupa, odnosno IPARD Programa. Na festivalu je sudjelovao velik broj LAG-ova iz Hrvatske i inozemstva, a posjetilo ga je oko 15.000 osoba. Po završetku festivala uslijedio je povratak, a na odredište (B. Radića 4, 31216 Antunovac) putnici su stigli 07. srpnja u ranim jutarnjim satima. Svim predstavnicima LAG-a isplaćen je pun iznos denevnica za 3 dana, budući da su smještaj i hranu plaćali o svome trošku, a trškove kotizacije i prijevoza podmirio je LAG Vuka – Dunav u iznosu od 5.253,66 kn.  **29. Sudjelovanje na promidžbenom događaju 17. Osječki jesenski sajam**  LAG Vuka – Dunav sudjelvao je na 17. osječkom jesenskom sajmu, koji je održan na sajamskom prostoru Pampas u Osijeku, od 03. do 05. listopada 2014. godine. LAG je predstavljao IPARD Program, odnosno LEADER pristup, područje LAG-a te osam izlagača sa svojega područja, koji su ujedno i članovi LAG-a, a to su: Boje snova d.o.o., Domaća radinost Davor Hržica, OPG Dubravka Gici te OPG Vujica Jelena iz Antunovca, zatim OŠ „Ernestinovo“ iz Ernestinova, OPG Loboda Maćaš i Maša j.d.o.o. iz Dalja te BZ Aljmaš Fructus iz Aljmaša. Troškovi kotizaciji iznosili su 7.660,00 kn.  **30. Sudjelovanje na EU Forum o lokalnom razvoju na otoku Hvaru**  U razdoblju od 10. do 13. rujna 2014. godine predstavnici LAG-a Vuka – Dunav, Predsjednica LAG-a Nataša Tramišak, mag. iur., zaposlenica Iva Tokić te član Upravnog odbora Ivan Žeravica, sudjelovali su na EU forumu o lokalnom razvoju, organiziranom od strane tvrtke Catalys Ltd iz Velike Britanije, posebno usmjerenom na razvoj LEADER programa u Republici Hrvatskoj. Forumu su se odazvali brojni sudionici iz cijele regije, koji su raspravljali o različitim pristupima lokalnom razvoju u Hrvatskoj i regiji Zapadnog Balkana. Forumu su nazočili predstavnici Hrvatskog ministarstva, koji su ovom prigodom prezentirali izmjene Programa ruralnog razvoja za razdoblje 2014. – 2020. godine te pojasnili svoju ulogu i očekivanja od korisnika. Radionice su se odvijale sukladno predviđenom planu i programu, a predavanja su održali Ivan Ciprijan (Ministarstvo poljoprivrede, HR), Ivana Laginja (UNDP, HR), Bojana Markotić – Krstinić i Marija Kuljerić (LEADER mreža Hrvatske, HR), Sanela Klarić (Predsjednica savjeta za zelenu gradnju Green Council, BiH) te Ian Baker (Direktor, Catalys, UK). U sklopu EU foruma od strane organizatora nisu bili osigurani ručak i večera, te su navedene troškove sudionici morali snositi samostalno. LAG Vuka – Dunav snosio je trškove smještaja za svoje predstavnike bez troškova prehrane, stoga su im isplaćeni puni iznosi dnevnice za 3,5 dana. Troškovi smještaja i kotizacije iznosili su 4.963,26 kn. Putovanje se odvijalo sukladno putnim nalozima, a u službene svrhe koristio se privatni automobil Predsjednice LAG-a.  **31. Studijsko putovanje u Francusku u okviru projektnih aktivnosti zaštite izvornosti „Slavonskog meda“.**  Predstavnici LAG-a Vuka – Dunav sudjelovali su od 22. do 27. rujna 2014. godine na studijskom putovanju proizvođačkim organizacijama meda u Francuskoj, koje se odvijalo sukladno predviđenom hodogramu, programu i rasporedu. LAG Vuka – Dunav predstavljali su Marjan Tomas, predsjednik Upravnog odbora LAG-a, Damir Maričić, nositelj OPG-a Damir Maričić, te Gordan Bender, polaznik edukacije o navedenoj tematici te budući nositelj OPG-a pčelarske djelatnosti. Sudionici su samostalno snosili troškove ručka i večere, stoga im je uplaćen puni iznos dnevnice u inzemstvu i dio tuzemnih dnevnica za šestodnevno putovanje. Za usluge prijevoza i smještaja bila je zadužena agencija Ortran d.o.o. za trgovinu i prijevoz, a troškove u iznosu od 13.860,00 kn snosio je LAG Vuka – Dunav. Putovanju su nazočile ukupno 42 osobe s područja Republike Hrvatske.  **32. Sudjelovanje na radionici za LAG-ove „LEADER – pokretač razvoja ruralnih područja“ u Bizovcu**  Dana 22. i 23. listopada, LAG Vuka – Dunav odazvao se pozivu LAG-a Karašica za sudjelovanjem u radionici za LAG-ove „LEADER – pokretač razvoja ruralnih područja“ u Bizovcu. Cilj radionice bio je upoznati predstavnike LAG-ova u Hrvatskoj sa stanjem provedbe mjere 202 (LEADER) unutar IPARD programa, planovima za provedbu Programa ruralnog razvoja 2014 – 2020 i LEADER pristupa u razdoblju 2014 – 2020, te upoznati područje i predstaviti iskustva LAG-a Karašica i Osječko-baranjske županije u povlačenju sredstava iz IPA-e, posebno IPARD-a. Radionica je održana u Hotelu Termia u Bizovačkim toplicama, a osim predstavnika LAG-ova nazočili su joj i predstavnici Ministrastva poljoprivrede, Osječko – Baranjske Županije, Općine Bizovac te predstavnici Regionalne razvojne agencije Slavonije i Baranje. U sklopu radionice održani su i terenski posjeti Državnoj ergeli lipicanaca Đakovo, Općini Gorjani, Belišće – Valpovo, rijeka Drava – biciklističkoj stazi, posjet muzeju Valpovštine u dvorcu Prandau-Normann u Valpovu, posjet članu LAG-a Karašica, Kanaan d.o.o. Donji Miholjac te Posjet vinariji Feravino d.o.o. Feričanci i vinskim cestama Feričanačkog vinogorja uz degustaciju vina u Starom podrumu u Feričancim. U svrhu putovanja korišteno je privatno vozilo predsjednice LAG-a, a predstavnicama LAG-a isplaćena je 1,5 dnevnica.    **33. Sudjelovanje na radionici „Iskustva u provedbi LEADER pristupa u Republici Hrvatskoj i Republici Francuskoj“ u Splitu**  Dana 13. i 14. studenoga 2014. godine, LAG Vuka – Dunav odazvao se pozivu za sudjelovanje na radionici i razmijeni iskustava za predstavnike LAG-ova u Republici Hrvatskoj o stanju provedbe LEADER pristupa u Republici Hrvatskoj i Republici Francuskoj. Radionica je održana u hotelu Radisson Blu resort u Splitu, u kojemu su ujedno predstavnice LAG-a Vuka – Dunav, Predsjednica Nataša Tramišak, mag. iur. te zaposlenice Iva Tokić i Ivana Blažević ovom prilikom bile smještene. Uz Ministarstvo poljoprivrede, suorganizator radionica bilo je Veleposlanstvo Republike Francuske u Republici Hrvatskoj. Prvi dan predstavnik Ministarstva poljoprivrede, g. Ivan Ciprijan održao je predavanja na temu “Stanje provedbe LEADER pristupa unutar IPARD programa u Republici Hrvatskoj” te “Program ruralnog razvoja Republike Hrvatske za period 2014 – 2020(uključujući LEADER mjeru)”. Nakon toga uslijedilo je predavanje gostiju iz Francuske. Florence Balke iz Ministarstva poljoprivrede, prehrane i šumarstva Republike Francuske održala je predavanje na temu “Značajke LEADER-a u novom programskom period 2014 – 2020”, dok je g. Christophe Arrondeau, Voditelj LAG-a “Pay Adour lands Océanes” govorio o tome kako izraditi lokalnu razvoju strategiju. Drugi dan g. Christophe Arrondeau i Denis Lepicier održali su predavanje na temu “Kako planirati učinkovit sustav praćenja i vrednovanja”. Marica Čubela iz Agencije za plaćanja u poljoprivredi, ribarstvu i ruralnom razvoju govorila je o Kontroli u Mjeri 202, a primjer uspješnog poslovanja LAG-a predstavio je Ivan Čupić, voditelj LAG-a Laura. Radionici je nazočilo 60ak osoba. Troškove smještaja za svoje predstavnike podmirio je LAG Vuka – Dunav u iznosu od 1.790,33 kn te im ujedno isplatio dnevnice u punom iznosu za 2,5 dana. Za potrebe prijevoza korišteno je privatno vozilo Predsjednice LAG-a. |

\* Izvješću je potrebno priložiti sljedeću dokumentaciju koja mora biti poredana po navedenom redosljedu:

1. Fotografije s provedenih aktivnosti

2. Popis prisutnih na provedenim aktivnostima

3. Naslov, autore i sadržaj dokumenata ako su proizvedene na provedenim aktivnostima

Pregled projekata unutar Prioriteta 1 i Prioriteta 3 IPARD programa za koje je LAG izdao pismo preporuke\*

|  |  |  |  |  |  |  |
| --- | --- | --- | --- | --- | --- | --- |
| Naziv projekta | Mjera unutar Prioriteta 1 i Prioriteta 3 IPARD programa | Sektor unutar Mjere | Naziv podositelja, OIB, mjesto, poštanski broj, ulica i broj | Datum prijave projekta u IPARD Agenciju | Ukupna vrijednost projekta | Ukupna vrijednost tražene potpore |
| „Podizanje trajnog nasada višnje s drenažom i ogradom“ | Mjera 101 | Sektor voća i povrća | OPG Tonkovac Brigita, 25287032771, Čepin, 31431, K. Tomislava 75a | 12. travnja 2013. godine | 2.445.069,77 HRK | 1.222.534,89 HRK |
| „Podizanje trajnog nasada višnje s drenažom i ogradom“ | Mjera 101 | Sektor voća i povrća | OPG Franjo Bagarić, 69296135839, Vuka, 31403, Osječka 30 | 12. travnja 2013. godine | 5.557.006,29 HRK | 3.056.353,46 HRK |
| „Modernizacija mehanizacije“ | Mjera 101 | Sektor voća i povrća | OPG Aleksandar Hrkač, 66539373196, Darda, 31326, K. Dmitra Zvonimira 5 |  | 1.420.329,35 HRK | 781.181,14 HRK |
| „Ulaganje u podizanje trajnog nasada voća s pripadajućim sustavom crijevena drenaže i sustavom za zaštitu od tuče, te modernizacija mehanizacije“ | Mjera 101 | Sektor voća i povrća | PO Tonkovac, 53461742399, Čepin, 31431, Kralja Tomislava 74a |  | 6.096.054,14 HRK | 3.352.829,78 HRK |
| „Nabava strojeva i opreme na lokaciji farme muznih krava Orlovnjak“ | Mjera 101 | Sektor mljeka-rstva | Farma muznih krava Orlovnjak d.o.o., 67259327174, Antunovac, 31216, Orlovnjak bb | 12. travnja 2013. godine | 2.833.583,59 HRK | 1.416.791,80 HRK |
| „Podizanje trajnog nasada s drenažom i sustavom za zaštitu od tuče“ | Mjera 101 | Sektor voća i povrća | PO Škobić, 90936767586, Aljmaš, 31205, Balinac 33 |  | 3.482.416,67 HRK | 1.915.329,17 HRK |
| „Ulaganje u nabavu opreme prikolice za transport krutog stajskog gnoja i miniutovarivač“ | Mjera 101 | Sektor mljeka-rstva | Farma muznih krava Mala Branjevina d.o.o., 69118990195, Osijek 31000, Đakovština 3 | 12. travnja 2013. godine | 1.078.325,00 HRK | 539.162,50 HRK |
| „Ulaganje u nabavu poljoprivredne mehanizacije u sektoru žitarica i uljarica na lokaciji ratarskog centra Ovčara kod Čepina“ | Mjera 101 | Sektor žitarica i uljarica | Novi Agrar d.o.o., 36864723043, Osijek 31000, Đakovština 3 | 12. travnja 2013. godine | 2.451.560,00 HRK | 1.180.400,00 HRK |
| „Podizanje trajnog nasada i modernizacije mehanizacije“ | Mjera 101 | Sektor voća i povrća | OPG Barica Sabo, 25952579808, Vladislavci, 31404, K. Tomislava 244 |  | 712.797,84 HRK | 356.398,92 HRK |
| „Podizanje trajnog nasada i modernizacija mehanizacije“ | Mjera 101 | Sektor voća i povrća | AN.ST. d.o.o., 12161001573, Šodolovci, 31215, Branka Radičevića 9 |  | 1.485.064,89 HRK | 816.785,69 HRKf |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\* Potrebno je dostaviti i presliku pisma preporuke za svaki pojedini projekt

Pregled tražene i isplaćene potpore kroz Mjeru LEADER

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vrsta aktivnosti | | I. tromjesječje | | II. tromjesječje | | III. tromjesječje | | IV. tromjesječje | |
| Iznos tražene potpore, kn | Iznos isplaćene potpore, kn | Iznos tražene potpore, kn | Iznos isplaćene potpore, kn | Iznos tražene potpore, kn | Iznos isplaćene potpore, kn | Iznos tražene potpore, kn | Iznos isplaćene potpore, kn |
| Podmjera 1 | Izrada studija za područje LAG-a | 43.450,00 | 43.450,00 |  |  |  |  |  |  |
| Usavršavanje i obrazovanje zaposlenika, volontera i članova LAG-a | 12.591,06 | 12.591,06 | 900,00 | 900,00 | 523,81 | 523,81 |  |  |
| Animacija, izrada promidžbenih materijala i organizacija promidžbenih događaja za članove i stanovnike LAG-a | 1.350,00 | 0,00 | 24.013,80 | 23.689,00 | 47.121,65 | 40.147,68 |  |  |
| Sudjelovanje zaposlenika, volontera i članova LAG-a na seminarima, radionicama, sastancima i studijskim putovanjima (uključujući događaje u organizaciji nacionalne mreže za ruralni razvoj i Europske mreže za ruralni razvoj), | 18.908,93 | 18.670,29 | 19.342,18 | 19.189,38 | 41.227,86 | 40.838,78 |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Podmjera 2 | Plaće za voditelja/upravitelja LAG-a i/ili drugo osoblje | 8.972,00 | 8.972,00 | 15.458,00 | 15.362,51 | 18.822,11 | 18.822,11 |  |  |
| Najam ureda i režijski troškovi |  |  | 3.000,00 | 3.000,00 | 4.500,00 | 4.500,00 |  |  |
| Uredski materijal |  |  |  |  | 1.980,00 | 0,00 |  |  |
| Nabava opreme | 3.610,00 | 2.604,90 |  |  | 3.192,00 | 3.192,00 |  |  |
| Usluge | 2.775,00 | 2.575,00 | 2.975,00 | 2.975,00 | 5.775,00 | 5.775,00 |  |  |
| Ukupno | | **91.656,99** | **88.863,25** | **65.688,98** | **65.115,89** | **123.142,43** | **113.799,38** |  |  |

U Antunovcu, 17. veljače 2015. godine

Predsjednica LAG-a

Nataša Tramišak, mag. iur.